Selv om Israel ligger i Asia, kan landet delta i Eurovision Song Contest. Årsaken er at den israelske kringkasteren Kan er et fullverdig medlem av EBU, og at Israel ligger innenfor Det europeiske kringkastingsområdet, som er de to hovedkravene for å kunne delta i konkurransen. På grunn av landets rolle i Midtøstenkonflikten, har Israels deltakelse flere ganger vært gjenstand for kritikk. Flere arabiske land har holdt seg unna konkurransen på grunn av Israel, og i 2024 ble Israels deltakelse møtt med store protester i Europa og Midtøsten som følge av krigen i Gaza.